Cuneiform Tablet VS 26 64 (VAT 9230)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma šu-ḫu-bur-ma a-na pu-šu-ke-en₆ qí-bi-ma a-šu-mì ša PUZUR₄-a-na DUMU qá-a-tim a-na-kam a-šar KÙ.BABBAR 1 GÍN lá-qá-em ú-lá i-ba-ší a-ma-kam ki-ma ta-le-e-ú a-wi-lam ša-zi-iz-ma KÙ.BABBAR ša-áš-qí-il₅-ma a-na tár-ki-is-tim a-na ší-a-ma-tim pá-kà dí-in-šu-um šu-ma ṭup-pu-šu ḫa-ar-mu-um ša ku-nu-ki-šu a-na-kam lá ú-kà-al ru-ta-ki-is en-um-a-šùr DUMU ša-lim-a-ḫi-im iš-tí ILLAT-tim i-lá-ak a-na-kam i-na É-tim ṣú-ḫa-ar-tám e-ḫa-az a-ma-kam ki-ma i-a-tí kà-bi-sú li-bu-šu lá i-lá-mì-in e-mì-i-ma lá e-mu-kà ar-ḫi-iš-ma ṭur₄-da-šu-ma ṣú-ḫa-ar-tám li-it-ru šu-ma a-ḫi a-ta me-er-i-tí-ma lá me-er-at-kà kà-bi-sú-ma ṭur₄-da-šu